Bybelklub vir Kinders: Julie Uitdaging - Dag 12
Saterdag, my gunsteling dag van die week!
Moenie bekommerd wees as jy uitgemis en nou eers by ons aansluit nie, val net in!Onthou om aan te hou glimlag, gee 'n drukkie en vertel iewers deur die dag vir jou kinders dat jy lief is vir hulle en luister!
Opdrag vir Dag 12: Hindernisse!
Daar is niks wat my kinders so opgewonde kry soos 'n hindernis baan nie, dit vat baie meer om vir mamma te motiveer! Hou dit eenvoudig en dink aan aktiwiteit wat elkeen in die gesin deel van kan wees, almal wat dit voltooi is 'n wenner!
Loop soos 'n krap, spring een beentjie, ry fiets, hardloop om die tafel kombuis toe en terug, kruip onderdeur die stoel, spring op en af, loop op jou hande – net waaraan jy kan dink. As die weer mooi is, doen dit buite maar dis net so maklik om binne te doen.
Die geheim is om mekaar aan te moedig en te help waar nodig – span bou, want ons gesin is die belangrikste span waaraan ons ooit sal behoort!